Rosa García García

Rosa García García (Madril, 1965eko urtarrilaren 17a) matematikaria, ekonomialaria eta enpresa zuzendaria da, Siemens AG enpresako presidente eta kontseilari delegatua izan zen Espainian, Alemaniako Merkataritza Ganberako presidentea Espainian eta Siemens Gamesa Renewable Energy sortu berriaren presidente ez exekutiboa eta Acerinox eta Bankinterreko kontseilari independentea izan zen. Gainera, Madrilgo Unibertsitate Europarreko Unibertsitate Aholku Batzordeko kidea da. Bere ibilbide profesionalaren zatirik handiena Ameriketako Estatu Batuetan egin du.  

Emakume Zuzendarien eta Enpresarien Espainiako Federazioak (FEDEPE) ematen duen "Emakume Zuzendarien Saria", Espainiako Zuzendarien Elkarteak (AED) ematen duen "Urteko Zuzendarien Saria" eta Emakume Enpresarien Espainiako Elkarteak (ASEME) ematen duen Emakume Zuzendarien Saria jaso ditu.

 Bizitza 
Madrilgo Unibertsitate Autonomoan Matematika Zientzietan lizentziatu zen. Ezkonduta dago eta hiru seme-alaba ditu.

 Lan ibilbidea 
Informazio Teknologien sektorean egin du bere ibilbidea. 1986. urtean hasi zen laguntza-teknikari gisa HSCn (material informatikoa banatzen duen Espainiako enpresa), eta handik gutxira NEC Group-en sartu zen, Laguntza Teknikoko zuzendari lanetan. Hiru urte beranduago WordPerfect enpresako Zuzendari Erregional izendatu zuten Espainian.

1991n, Microsoft Ibérican hasi zen lanean, Laguntza Teknikoko zuzendari lanetan, eta 1996 urtean Redmondeko (AEB) enpresa nagusira joan zen eta Steve Ballmer CEO eta presidentearekin batera lan egitera, Proiektu Estrategiko Korporatiboen zuzendari jarduteko.

2000 urtean, Microsofteko Partnerren Salmenta eta Marketineko zuzendari korporatibo izendatu zuten, eta, 2002 urteko maiatzean, Espainiara itzuli zen, Microsoft Ibéricak konpainiako presidente gisa zuen erantzukizun gorena bere gain hartzeko. 2008. urtean Microsoft Western Europe erakundeko presidenteorde izendatu zuten. 2011 urteko urriaren 1ean, Siemensen sartu zen Espainiako presidente eta kontseilari, Francisco Belil ordezkatuz. 2013 urteko irailaren 30etik, Acerinoxeko kontseilaria izan zen, eta Banestoko Administrazio Kontseiluan egon zen 2013 urteko apirilean Banco Santanderrekin bat egin zuen arte. Gero, Bankinterreko kontseilari independentea eta Alemaniako Merkataritza Ganberako presidentea hasi zen, berrikuntza eta lidergo gaietan ohiko kolaboratzailea lanetan hainbat hedabidetan.

 Sariak eta aintzatespenak 

 Rosa García Zuzendaritzaren Aurrerapenerako Elkarteko (APD) kontseilaria eta Goi Zuzendaritzako Forumeko kidea da. 
 Emakume Zuzendarien eta Enpresarien Espainiako Federazioak (FEDEPE) ematen duen "Emakume Zuzendarien Saria"
 Espainiako Zuzendarien Elkarteak (AED) ematen duen "Urteko Zuzendarien Saria"
 Emakume Enpresarien Espainiako Elkarteak (ASEME) ematen duen Emakume Zuzendarien Saria
 Computerworld eta Computing Informazioaren Teknologietan espezializatutako aldizkarietan urteko zuzendari
 "Lana, familia eta norberaren bizitza uztartzeko Alares Sari Nazionala, zuzendarien kategorian".

 Erreferentziak 

 Kanpo estekak 

Kategoria:Madrildarrak
Kategoria:Espainiako matematikariak
Kategoria:Emakume matematikariak
Kategoria:Espainiako ekonomialariak
Kategoria:Emakume ekonomialariak
Kategoria:Emakume zuzendariak